Document ID: 31994L0068

Direktiva Komisije 94/68/ES
z dne 16. decembra 1994,
ki prilagaja Direktivo Sveta 78/318/EGS o približevanju zakonodaje držav članic o napravah za brisanje in pranje stekel na motornih vozilih tehničnemu napredku
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [1], nazadnje spremenjene z Direktivo Komisije 93/81/EGS [2], zlasti člena 13(2),
ob upoštevanju Direktive Sveta 78/318/EGS z dne 21. decembra 1977 o približevanju zakonodaje držav članic o napravah za brisanje in pranje stekel na motornih vozilih [3], zlasti člena 5,
ker je Direktiva 78/318/EGS ena od posamičnih direktiv za postopek EGS-homologacije, ki je bil uveden z Direktivo 70/156/EGS; ker se zato določbe, Direktive 70/156/EGS za sisteme, sestavne dele in samostojne tehnične enote vozil, uporabljajo za to direktivo,
ker je zlasti v členu 3(4) in v členu 4(3) Direktive 70/156/EGS določeno, da ima vsaka posamična direktiva priložen opisni list, ki vsebuje ustrezne podatke iz Priloge I k omenjeni direktivi, in tudi certifikat o homologaciji na podlagi Priloge VI k omenjeni direktivi, da bi bila homologacija lahko računalniško podprta,
ker je bil z Direktivo Sveta 77/649/EGS z dne 27. septembra 1977 o približevanju zakonodaje držav članic o vidnem polju voznikov motornih vozil [4], nazadnje spremenjeno z Direktivo Komisije 90/630/EGS [5], uveden postopek za določanje posamičnih značilnosti vozil, ki jih je treba ohraniti,
ker je zaradi tehničnega napredka mogoče prilagoditi Direktivo 78/318/EGS tako, da bi predpisi in postopek preskusa bolj ustrezali dejanskim pogojem delovanja teh naprav,
ker so določbe te direktive skladne z mnenjem Odbora za prilagajanje tehničnemu napredku, ki je bil ustanovljen z Direktivo 70/156/EGS,
SPREJELA NASLEDNJO DIREKTIVO:
Člen 1
Direktiva 78/318/EGS se spremeni kakor sledi:
1. V členu 1 se besedilo v oklepaju "kot je opredeljeno v Prilogi I k Direktivi 70/156/EGS" nadomesti z besedilom "kot je opredeljeno v Prilogi II A k Direktivi 70/156/EGS".
2. Člen 2 se spremeni kakor sledi:
(a) v prvi alinei se besedilo "prilog od I do V" nadomesti z besedilom "ustreznih prilog";
(b) v drugi in tretji alinei se besedilo "v smislu člena 9.a Direktive 70/156/EGS" nadomesti z besedilom "v smislu člena 2 Direktive 70/156/EGS".
3. Člen 3 se spremeni kakor sledi:
(a) prvi odstavek se spremeni na naslednji način:
(i) v prvi alinei se besedilo "prilogah od I do V" nadomesti z besedilom "ustreznih prilogah";
(ii) v drugi alinei se besedilo "v smislu člena 9a Direktive 70/156/EGS" nadomesti z besedilom "v smislu člena 2 Direktive 70/156/EGS";
(b) v drugem odstavku se besedilo "v smislu člena 9a Direktive 70/156/EGS" nadomesti z besedilom "v smislu člena 2 Direktive 70/156/EGS".
4. V členu 4 se "2.2" nadomesti z "2.1".
5. V členu 5 se besedilo "prilog od I do VII" nadomesti z besedo "prilog".
6. Seznam prilog in priloge I, II, VI in VII se spremeni skladno s prilogo k tej direktivi.
Člen 2
1. Države članice po 1. juliju 1995 ne smejo zaradi razlogov, ki se nanašajo na naprave za pranje in brisanje vetrobranskega stekla:
- zavrniti podelitve EGS-homologacije ali nacionalne homologacije za določen tip motornega vozila ali za določen tip naprav za brisanje in pranje vetrobranskega stekla ali
- prepovedati registracije, prodaje ali začetka uporabe vozil oziroma prodaje ali začetka uporabe naprav za pranje in brisanje vetrobranskega stekla,
če naprave za pranje in brisanje vetrobranskega stekla izpolnjujejo zahteve Direktive 78/318/EGS, spremenjene s to direktivo.
2. Države članice po 1. januarju 1996:
- ne smejo več podeljevati EGS-homologacije in
- lahko zavrnejo podelitev nacionalne homologacije
za določen tip vozila zaradi razlogov, ki se nanašajo na naprave za pranje in brisanje vetrobranskega stekla, če niso izpolnjene zahteve Direktive 78/318/EGS, spremenjene s to direktivo.
3. Države članice lahko ne glede na drugi odstavek še naprej podeljujejo EGS-homologacije za naprave za pranje in brisanje vetrobranskega stekla kot nadomestne dele po prvotni verziji Direktive 78/318/EGS in dovolijo njihovo dajanje v promet in začetek uporabe, če so naprave za pranje in brisanje vetrobranskega stekla:
- namenjene za vgradnjo na vozila, ki so že v uporabi, in
- če izpolnjujejo zahteve te direktive, ki so bile veljavne v času prve registracije teh vozil.
Člen 3
1. Države članice sprejmejo zakone in druge predpise, potrebne za uskladitev s to direktivo, do 1. julija 1995. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 4
Ta direktiva začne veljati dvajseti dan po objavi v Uradnem listu Evropskih skupnosti.
V Bruslju, 16. decembra 1994

Labels: 10
7
8
15